Hlina, Alojz, poslanec NR SR (2014-10-23):
Vážená pani predsedajúca, vážení členovia vlády, vážené kolegyne, kolegovia, dovoľte mi pokračovať, sľubujem, že budem rádovo kratší v tých ďalších interpeláciách, stále však poprosím, ak to mám brať, že to bola džentlmenská dohoda, tak aby sa dodržiavala v tom, že nie je tu 15 členov vlády, ale je tu 6 členov vlády a nikto sa nebúri, rešpektujeme to, tak aspoň nech tí, čo tu majú byť, respektíve čo zastupujú niekoho, kto tu mal byť, aby tu boli. Ďakujem za pochopenie. Dovoľte, budem interpelovať tak, keď príde pán Počiatek. Kým príde, pána Kaliňáka chcem interpelovať v nasledovných interpeláciách, súvisí to s predchádzajúcou interpeláciou. Naozaj chcem vedieť, v akej, koľko zbrojných preukazov bolo odobratých kvôli tomu, že niekto spáchal trestný čin ohrozenia pod vplyvom návykovej látky. Potrebujem to presne vedieť, exaktne, lebo rozumiem, že stratil bezúhonnosť, a to mohol stratiť aj kvôli iným trestným činom. Potrebujem presne vedieť, že koľko ľudí kvôli tomuto trestnému činu prišlo o zbrojný preukaz, lebo ministerstvo vnútra potvrdilo, že pre toto má prísť o zbrojný preukaz. To je prvá. Druhá interpelácia, poprosím, som to tu spomínal pred dvoma dňami, už sú to dva dni, bol jeden živnostník sa spýtať, že v Pohotovosti koľko by ho vyšlo, keby si požičal 1 000 euro, bolo mu povedané, že keď to vráti do dvoch mesiacov, tak 1 300, keď to vráti do 12 mesiacov, tak 1 950. Keď sa opýtal, čo sa stane, keby som sa náhodou omeškal, bolo mu povedané, to nech vás ani nenapadne. My sme tu schvaľovali zákon, ktorý sa predstavoval ako protiúžernícky balíček, ako vidíte, takýto rešpekt ide z parlamentu, lebo v praxi to prebieha presne tak, ako som povedal. Takže ak je úžera definovaná v občianskoprávnom a trestnoprávnom kódexe, toto je úžera, otázka stojí pre ministra Kaliňáka, ako Policajný zbor reaguje na takýto prípad úžery. Ďalšia interpelácia je, ono vždycky veci zvyknú mať v sebe také zvláštne čaro a jeden je taký čarovný bilbord, ktorý sa mi podarilo aj vyjsť na ten bilbord, má čaro v tom, že patrí skupine J&T a je pred skupinou Penta. To je úplne fantastické, čiže všetko sedí. Je za Mostom SNP, je v križovatke, je úplne brutálne v križovatke, nič nie je brutálnejšie v križovatke jak ten bilbord. Svedectvom toho je a to budeme dokazovať následne, že ako komplikuje dopravnú situáciu, budú vám vedieť hovoriť šoféri MHD, ktorí tam trúbia pri každom autobuse, ktorý tam ide. To znamená, že ten bilbord tam, samozrejme, nemá čo robiť. Nemá tam čo robiť. Nemá tam čo robiť ani podľa existujúceho zákona a nebude tam mať robiť, chvalabohu, ani podľa nového zákona, ktorý tu s veľkou slávou ste prijali ako bič na bilbordy. Lebo je, okrem toho, že je v križovatke, je aj v rozhľadovom poli vodiča. Poľahčujúcou okolnosťou toho bilbordu je, že patrí chlapcom z J&T. Otázka stojí: Čo je viac? Križovatka, rozhľadové pole, bezpečnosť cestnej premávky, ľudské životy alebo záujem chlapcov z J&T mať bilbord na jednom z najlepších miest, aké existuje? Čiže interpelácia je v tom, kto vydal, ak vydal, kto ho podpísal, to stanovisko z policajného, lebo muselo byť priložené, k akémukoľvek schvaľovaciemu procesu na umiestnenie toho bilbordu muselo byť stanovisko Policajného zboru, ako cestný správny orgán sa vyjadril, že či áno, alebo nie. Chcem ho vidieť, chcem vidieť toho policajta, chcem sa s ním stretnúť, chcem sa mu pozerať do očí, chcem ho vidieť, chcem vidieť toho policajta, ktorý podpísal ten bilbord. Chcem ho vidieť. Mám pocit, že neexistuje. Ale ak existuje, tak ho chcem vidieť, ak neexistuje, tak potom by ma zaujímalo, ako je možné, že tam ten bilbord je, a ako budú v tejto veci, v tomto prípade konať orgány na to vecne príslušné. To je posledná interpelácia na pána Kaliňáka. Pre pána Boreca mám veľmi jednoduchú interpeláciu, v zásade obdobnú, ale ma to zaujíma z pohľadu ministerstva spravodlivosti, lebo oni tu vtedy boli ako odborným garantom predkladateľov. Detto. Ak existuje aj teraz po všetkých tých opatreniach, ktoré ste učinili pre blaho tohto národa, existujú spoločnosti, ktoré napriek všetkým proklamáciám, prehláseniam, tlačovkám, oslavným ódam, vystúpeniam v televíziách a neviem čo, vytlieskávaní, pri Miletičovej teraz s výkladom, okno do ulice, reklama veľká, nebudem už hovoriť o personálnom prepojení, existujú spoločnosti, ktoré požičajú živnostníkovi, biedakovi, ktorý im predstavil svoj príbeh, že mu nezaplatili, lebo však, to je zase tiež tu, no keď si povedal, že požičať 1 000 eur, tak mu povedali 1 300, už sa tu opakujem zasa, je to, len v písomnej forme to bude doplnené. Čo na to ministerstvo spravodlivosti? Ako vyhodnocuje túto skutočnosť? Tak bude znieť interpelácia. Lebo, prosím vás, už to aspoň urobte, tak všetko viete predať. Viete, vy ste v tomto géniovia, že viete predať niečo, čo je úplne niečo iné, viete to predať ako niečo, čo údajne pomôže. Mojou psou povinnosťou je upozorňovať, že to tak nie je. Čiže nefunguje to, nefunguje to. Pohotovosť je stále krytá, stále pracuje svojím šrotovacím mechanizmom a stále vniká do domácností našich ľudí a spôsobuje tam tragédiu. Pre pána ministra Jahnátka, ale, ak dovolíte, ja som bol korektný v tom, že som na to upozornil, bol som korektný v tom, že som chvíľku počkal, a očakávam, že sa v tomto pochopíme, že by to malo platiť, že ak ste sa vy ospravedlnili navzájom, tak čo som predpokladal, že sem budete chodiť šiesti, tak, prosím vás, bol by som naozaj rád, keby ste tu šiesti boli, tak ako to bolo teda vyospravedlňované. Neberte to v zlom, ja, vy mňa nemáte v úcte, a ja vás v úcte mám, rešpekt mám pred vašou funkciou, či osobne, o tom môžeme rozprávať, ale teraz je tá moja chvíľa, kde mám ja na to právo, a vám garantujem, že to očakávam. Takže očakávam, aby ste tu boli presne toľkí, koľkí tu máte byť. Ešte k pánovi Počiatkovi, ja som ho vlastne preskočil, sa ospravedlňujem, pán Počiatek. Chcem vás poprosiť, aby ste mi pripravili odpoveď na túto interpeláciu, to je čaro, čaro 25. výročia je v tom, že ÚPN vyháňajú zo svojich priestorov a keby 17. november nevyšiel na pondelok, tak chlapci z Penty sú schopní svoje obchodné centrum otvoriť sedemnásteho a generál Lorenc by im strihal pásku. To proste, tak si my tu žijeme, na to, aby nám všetkým dokázali, že kam sme to dopracovali. Nie o tom je však interpelácia. Interpelácia je o tom, že ja som si všimol obrovské investície v tej časti, v tej lokalite, kde vzniká to obchodné centrum. Samozrejme, sú niektoré súkromné investície, ale ja však viem o minimálne jednej, ak nie dvoch verejných investíciách. To znamená, ak my vieme, že dneska máme ulice, cesty smrti niekde pri Prievidzi, ak máme cesty smrti niekde na východe, Palo Zajac by o tom vedel rozprávať, ale ak máme aj cesty pomaly smrti v Bratislave, tak otázka je, nastavenie alebo otázka priorít. A mňa zaujíma, koľko išlo a z akých fondov a kto bol investorom na riešenie dopravnej situácie v danej lokalite, lebo, samozrejme, niekto potrebuje mať špičkový prístup, potrebuje mať všetky kruhové objazdy, len potom je dôležité vedieť, že či kruhový objazd pred Pentou a obchodným centrom Penty je dôležitejší ako kruhový objazd niekde v Prievidzi. Pozor, niečo rieši pán minister, štát v zastúpení samospráv, v zastúpení vyšších územných celkov, no ale od vás poprosím, aby ste to skolektovali, lebo to sú stále, viete, to je, vážení, to je taká mantra pomaly, jak že peniaze z Európskej únie sú nejaké iné peniaze. To sú stále ergo naše peniaze, len idú cez Brusel. Pán minister, prepáčte, dokončím, čiže mňa zaujíma naozaj, koľko nesúkromných peňazí, to nazvem, dobre, išlo na vyvolané investície v danej lokalite. Na úpravu dopravnej infraštruktúry išli obrovské peniaze a aby sme potom na to povedali, že kde je a kto má akú prioritu, pán minister, dobre, to si, to mi na to budete musieť odpovedať, či chcete, či nie, ja viem... (Reakcia ministra.) Ale viete, čo ja poznám, ja som poľnohospodár, však to mi tam vysvetlíte. Prosím vás, druhá interpelácia na vás. Pána Kaliňáka som sa pýtal na ten povestný bilbord J&T pred budovou Penty z pohľadu dopravného a schvaľovacieho. Vás chcem poprosiť, či existuje v nejakých vašich odborných útvaroch nejaká štúdia, či bola alebo nebola, ktorá hovorí o tom, o vplyve prekážok na križovatkách a vnímaní na bezpečnosť cestnej premávky. Mám pocit, že sa v zásade rozumieme, ale vycilizujem to, dobre, v tej písomnej podobe. Takáto štúdia, verím, že existuje, a bol by som rád, keby som vedel, kto ju vypracoval, kedy ju vypracoval a podľa možností, ak neni veľká, tak priložiť k interpelácii, rád si ju pozriem. Posledná interpelácia na vás, pán minister. Vyháňate ESO, či sa mi už pletie, ÚPN, vyháňate ÚPN zo svojich kancelárií. Ja viem, že tí chudáci, tí historici za 600 euro, čo tam robia, nesedia do vašej firemnej kultúry, tomu ja plus-mínus zasa rozumiem, že to sú takí, viete, to ani si k nemu sadnúť v bufete, hej, že o čom sa s ním budete baviť. Ale, pán minister, viete, ono je to určitým symbolom, ak je teraz 25. výročie, nemohli ste aspoň chvíľku počkať? Že pôsobí to naozaj, pôsobí to zle, že pri 25. výročí Nežnej revolúcie, zriadený Národnou radou, zákonom ústav, ktorý sa tomu venuje, sa stáva bezdomovcom. Nedôstojné to je, naozaj je to nedôstojné, mohli ste si to odpustiť, mohli ste to nejak upratať, mohli ste proste to, naozaj je to zlé, podľa mňa vám to za to nestojí, viete, že kopu inej roboty je a toto fakt nestojí za to. Tých historikov, však ich nechajte, nech tie zaprášené knihy prekladajú z kopy na kopu, prosím vás, niekto tým naozaj žije, tí chudáci budú teraz 17. novembra odovzdávať diplom i tým, čo trpeli, chudáci, dajú im tam na kriedovom papieri, ledva im dajú na kriedovom papieri, pomaly to budú na A4 do kopírky dávať, čo nemajú peniaze na nič. Nechajte ich, nech robia, je to kus, niekomu ešte na tom záleží. Pán minister, podľa auditu, ktorý som si dal robiť, vaše ministerstvo na tých dvoch budovách, čo máte, Námestie slobody a Lamačská cesta, máte 8 600 m2, máte tam 617 úradníkov. Máte prepočet 14 m2 na jedného úradníka. Váš minister Kaliňák prišiel, predstavil na vláde ESO a v ESE ste ju schválili, na vláde ste schválili ten materiál. V tom materiáli je napísané, že primeraná plocha na jedného úradníka je 6 až 8 m2. Prosím vás, veď aspoň to nerobte tak hlúpo. Schválite jeden materiál. Poviete šesť až osem je dosť a potom už nejdem komentovať, že napcháte nejakých úradníkov do ulice, kde sa nedá vojsť autom. Viete, to už koho by to z toho trápilo. Prosím vás, ale to ÚPN nechajte tam! Keď máte 14 m2 na jedného úradníka, povedzte mi, v čom je problém. A prísne vzaté, aj pán Maďarič má cirka prepočet štrnásť metrov na jedného úradníka, ale tá budova je architektonicky riešená trošku inač. Možno sú tam veľké chodby, možno je tam dubiózne priestor, ale vaše priestory sú čisto administratívne. To sa budovalo. To nie je prerobená, ja neviem čo, škola. To bolo budované a je to budované ako kancelársky priestor, presne na to určený. Čiže podľa mňa už len z tohto hrubého výpočtu máte miesta dosť. Však to naozaj je nedôstojné tomu celému, tomu výročiu, tomu symbolu, že kto to je. Keby to bol nejaký bufetár, viete, že bufetára posielate preč. Naozaj, to vám za to nemôže stáť. Čiže otázka stojí, ak sú tie nastavenia také, aké sú, to znamená, máte prepočet 14 m2 na jedného úradníka, prečo ÚPN posielate preč. To je na vás. Na pána Richtera vyplynulo vlastne aj z diskusie. Veľmi expresne. Agentúra dočasného zamestnávania, zdá sa, prežíva boom. Tým, jak ste zašrobovali, tak ľudia vždycky majú tendenciu s tým vyčubriť, takže keď ste prišrobovali, tak teraz sú na rozmohu ADZ-ky – Agentúry dočasného zamestnávania. Údajne ich je už 1 200. Tisícdvesto je dosť. Keby len každá jedna len desať ľudí mala, tak už si to len predstavte. Čiže mňa zaujíma, že v čom je čaro toho množstva. Čiže nástupom do vlády od roku 2012 ma bude zaujímať časová nejaká špirála alebo časová úsečka, alebo jak sa to povie, že ako sa vyvíjali, lebo ministerstvo pána Richtera prisudzuje, ani to nie je, prisudzuje obligatórne, že to v zásade musia dostať, keď splnia tie podmienky, čiže oni musia mať vedomosť o tom, kedy a v akom čase vznikali. Čiže ma zaujíma, od roku 2012 ako naskakovali a koľko ich vzniklo, a keď sme sa už dopracovali teraz k číslu 2012. To je prvá interpelácia. Druhá interpelácia je, či je pravdou, alebo nie je pravdou, že do ADZ-iek sa už zaľúbil váš líbling, človek, ktorý neexistuje dotácia, ktorú by nedostal. Sú informácie, že v Severoslovenských celulózkach, myslím sa to presne volá, a papierňach tiež prišli na čaro ADZ-iek – Agentúr dočasného zamestnávania. Čiže otázka, interpelácia je, v priebehu posledného pol roka, koľko ľudí bolo, ukončilo pracovný pomer u zamestnávateľa SCP Ružomberok a stali sa agentúrnymi zamestnancami ADZ. Bude to mať určitú výpovednú lehotu potom v iných súvzťažnostiach, o ktorých si povieme neskôr. Pán Jahnátek sem doniesol zákon, ktorý budete predstavovať ako záchranu celého sveta a priľahlých dedín. To znamená zákon o tom, že mladí poľnohospodári sa dostanú k pôde. Áno, skúsme to. Čiže ak je to teda tak, že prijmete ten zákon, účinnosť je 1. 1. 2015. Podmienka je doručiť žiadosť do sídla Slovenského pozemkového fondu a posudzovať sa to bude podľa poradia. Tak garantujem, že 2. 1., to znamená v piatok ráno, budú niektorí mladí poľnohospodári stáť, mrznúť, možno bude zima, možno nie, čaj im donesiem, pred Slovenským pozemkovým fondom a budú chcieť doručiť osobne žiadosť tak, aby boli medzi prvými. Interpelácia je v tom, že žiadam pána ministra, aby vydal k tomu nejaký metodický pokyn, aby bola zabezpečená služba na pozemkovom fonde a aby potom následne nejak nevznikli nejaké nezrovnalosti z toho vyplývajúce. Lebo tí ľudia, ktorí tam budú stáť, budú postupovať prísne a striktne podľa návrhu zákona, ktorý na novembrovej schôdzi schválite. A už potom nechám na vás, koľkým tým ľuďom, nakoľko to bolo len proklamácia pre voľby a nakoľko reálne uspokojíte tých ľudí, že skutočne nejakú tú, k nejakej pôde sa dostanú. Čiže to je otázka na pána Jahnátka. Končím za chvíľočku, už to vydržte. Pána Pellegriniho sa chcem spýtať, mám dve interpelácie na pána Pellegriniho. My sme, to, samozrejme, vieme, čarovná krajina a niekedy vznikali univerzity popri mestách, popri nejakých centrách obchodu. My budeme, znova prispejeme, pán minister, teda ak prispejeme aj k búraniu rímskych pamiatok, tak prídeme do dejín civilizácie európskej tým, že u nás budú univerzity vznikať pri maštaliach, hej? A myslím, že v medzirezortnom pripomienkovom konaní maštaľná, ja tomu hovorím maštaľná univerzita, ono sa to volá nejaký inštitút, neviem, pána Ruppeldta, však niekto si spravil maštale a je tam ešte jedna voľná budova, tak prečo nie univerzitu. Čiže otázka stojí a mňa naozaj zaujíma v tejto chvíli názor pána nového ministra školstva na inštitút Ruppeldta, ktorý má vzniknúť pri maštaliach v Šamoríne. Je to potrebné, aby sme vedeli, na čo sa máme pripraviť. Druhá interpelácia je, poprosil by som ho dodať tú informáciu, lebo ja vizuálne viem povedať, že skoro na každej zédeeške, poťažmo v strednej škole v centre mesta Bratislavy je nejaký vysielač mobilného operátora. Čaro umiestnenia vysielača mobilného operátora je v tom, že si dohodnete poslancov a tí vám na šupu dajú deväť škôl alebo koľko, ktorých sú zriaďovateľom a šupnete to tam tým deťom na hlavu. A to, že majú z hlavy praženicu, nevadí, ale všetko funguje. To hovorím v súvislosti s tým, že predkladám nejakú legislatívnu iniciatívu, aby sme to riešili, nechcem vás zaťažovať tým odôvodnením. Pre túto chvíľu ma zaujíma informácia, proste syntetická informácia v tom, že na koľkých školách v rámci Slovenska, ktoré patria pod správu ministerstva školstva, sú umiestnené vysielače mobilných operátorov. Predposledná interpelácia je na pána Pavlisa. Existujú informácie, ktoré hovoria, že dochádza k prudkému odlivu zákazníkov SPP. Nič neni ľahšie, ako tunelovať štátnu firmu. SPP, tá údajná matka, sa stala štátnou firmou, čiže nastupujú žraloci presne v zmysle toho, čo sa očakávalo, a nastupujú procesy, ako ju zbaviť klientov. Čiže zaujímavá informácia, skôr ako sa pohneme ďalej, že v priebehu napríklad roku 2014 o koľko, koľko klientov, koľko zmlúv SPP stratilo. To bude na túto chvíľu postačovať, táto informácia. A tú poslednú, to kľudne ďalší mesiac vydrží. Ďakujem pekne.